Marrëveshja bërthamore me Iranin
Sekretari Kerry mori në mbrojtje me forcë marrëveshjen gjatë një seance dëgjimore në Senat
Sekretarit të Shtetit John Kerrry iu bë një pritje e ngrohtë nga aktivistët e paqes në fillim të seancës dëgjimore. Por, marrëveshja me Iranin për arritjen e së cilës ai punoi kaq shumë, u sulmua pa vonesë, fillimisht prej Kryetarit të Komitetit të Marrëdhënieve me Jashtë të Senatit, Bob Corker. Zoti Kerry u përgjigj se pavarësisht nëse i pëlqen botës apo jo, tashmë Irani ka zhvilluar një program të sofistikuar bërthamor. Zoti Kerry tha se i vetmi opsion i mundshëm është vendosja e Iranit nën inspektime ndërkombëtare të fuqishme, siç parashikohet në marrëveshje. Disa demokratë, si Ben Cardin, lavdëruan zotin Kerry se bashkoi fuqitë botërore për çështjen e Iranit: Por, shumica e republikanëve e kritikuan me forcë marrëveshjen, ndër ta edhe senatori Marco Rubio, kandidat për president: Një tjetër senator republikan dhe kandidat presidencial, Ted Cruz, udhëhoqi një tubim kundër marrëveshjes, në një park përpara Shtëpisë së Bardhë, duke thënë se Presidenti Obama kapitulloi përballë Iranit. Fjala e zotit Cruz u ndërpre nga protestues pro paqes. Zëdhënësi i Shtëpisë së Bardhë, Josh Earnest, e quajti tubimin e vogël një demonstrim në favor të luftës. Kongresi ka 60 ditë kohë për të shqyrtuar marrëveshjen me Iranin dhe mund ta miratojë ose rrëzojë atë në muajin shtator.